En os sieglos XI e XII Bosnia estió primero baixo sobiranía bizantina, a traviés d'intermediarios crovates u serbios, dimpués fue adibita a lo reino serbio de Raška, dimpués estió baixo dominio hongaro, dimpués tornó breument a dominio bizantín, y quan en 1180 morió Manuel I Comneno os bizantins perdioron o control de Bosnia, control que no recuperoron ni os crovates ni os hongaros, por o que Bosnia esdevinió una entidat politica independient por primera vegata. O estato de Bosnia existió de bella traza dende l'anyo 1180 dica 1463, a penar d'invasions d'os hongaros, que reclamaban este territorio. Os sobirans bosnians més prominents fuoron o Ban Kulin (1180-1204), o Ban Stjepan Kotromanic (1322-1353) y o rei Tvrtko I (1353-1391).[1]